רייצ'ל זגלר

רייצ'ל אן זגלר (באנגלית: Rachel Anne Zegler; נולדה ב-3 במאי 2001) היא שחקנית וזמרת אמריקאית, זוכת פרס גלובוס הזהב לשחקנית הטובה ביותר - סרט קומדיה או מוזיקלי לשנת 2021 על תפקידה בסרט "סיפור הפרברים".

 ראשית חייה 
זגלר נולדה ביישוב האקנסק, בניו ג'רזי ב-3 במאי 2001, בתם של ג'ינה וקרייג זגלר. אמה ממוצא קולומביאני. סבתה מצד אמה היגרה מברנקייה, קולומביה, לארצות הברית בשנות ה-60. אביה ממוצא פולני.

לטענתה, היא נקראה על שם הדמות רייצ'ל גרין מסדרת הטלוויזיה "חברים". יש לה אחות גדולה בשם ג'קלין.

היא גדלה בקליפטון, ניו ג'רזי, שם התמודדה עם אפליה גזעית בילדותה בשל מוצאה האתני המעורב. בגיל ארבע, זגלר ראתה את המופע הראשון שלה בברודוויי, היפה והחיה. מאז, פיתחה אהבה לתיאטרון. תפקיד המשחק הראשון שלה הגיע כשהייתה בת 12, כשגילמה את שפרינצה בהפקה מקומית של "כנר על הגג". אז היא החליטה שהיא רוצה להיות שחקנית, אז היא התחילה לקחת שיעורי קול ומשחק.

 קריירה 
במהלך שנות נעוריה כיכבה זגלר בהפקות תיאטרון מקומיות שונות, בין היתר בתפקיד סרינה ב"לא רק בלונדינית", קוזט ב"עלובי החיים", אריאל ב"בת הים הקטנה" ובל ב"היפה והחיה".

לזגלר ערוץ יוטיוב פעיל מאז חודש אוגוסט 2015 בו היא מפרסמת תכנים אישיים כמו ולוגים וגרסאות כיסוי לשירים שונים.

ממוזער|200px|זגלר, 2019
בשנת 2021 הוציאה את סינגל הבכורה שלה, "Let Me Try".

זגלר ביצעה את הופעת הבכורה הקולנועית שלה כמריה בסרטו של סטיבן ספילברג, "סיפור הפרברים", לצד אנסל אלגורט ב-2021. היא נבחרה על ידי ספילברג מתוך כשלושים אלף נשים ונערות שהגישו מועמדות לתפקיד לאחר שספילברג פרסם הודעת ליהוק בחשבון הטוויטר שלו. תפקידה זכה לשבחים והיא זכתה בפרס גלובוס הזהב לשחקנית הטובה ביותר - סרט קומדיה או מוזיקלי.

ב-25 בפברואר 2021 פורסם כי זגלר הצטרפה לצוות השחקנים של סרט ההמשך לסרט גיבורי-העל מבית DC "שהאזאם! 2: זעם האלים". זגלר דיבבה את הדמות הראשית בסרט ההנפשה המוזיקלי "תחת כישוף".

בשנת 2023 עלה הסרט בכיכובה "משחקי הרעב: בלדה לנחשים וציפורי שיר", פריקוול של הסרט משחקי הרעב. בסרט היא משחקת את לוסי גריי ביירד, הדמות הנשית הראשית.

מאוקטובר 2024 ועד פברואר 2025, זגלר גילמה את יוליה בהפקה מחודשת של "רומיאו ויוליה" בבימוי סם גולד, שעלתה בברודוויי. במחזה, גולד משלב אלמנטים של תרבות דור ה-Z, עם התמקדות במוזיקה עדכנית ותחושת מודרניות, אך הטקסט נשמר כפי שנכתב במקור על ידי שייקספיר. ההצגה מלווה במוזיקה של ג'ק אנטונוף.

במרץ 2025, זגלר גילמה את דמותה של שלגיה בחידוש הלייב אקשן הקולנועי לסרט "שלגיה ושבעת הגמדים" של דיסני לצד גל גדות. הסרט נכשל בקופות: הרוויח 43 מיליון דולר בארצות הברית ו-87 מיליון דולר בעולם בסוף השבוע הראשון, לעומת תקציב של כ-350 מיליון דולר. באותו החודש הוכרז כי זגלר תגלם את אווה פרון במחזמר "אוויטה" שיעלה בלונדון, בבימויו של ג'יימי לויד. זו הייתה הופעת הבכורה שלה בוסט אנד והיא תהיה בין הכוכבות בעלות השכר הגבוה ביותר על בימת לונדון בעונה זו. ההצגה עלתה בתיאטרון London Palladium למשך 12 שבועות, בין ה-14 ביוני ל-6 בספטמבר 2025.

באפריל 2025 פורסם כי זגלר תככב בסרט דרמה קומית בשם "She Gets It From Me" לצידה של מריסה טומיי, בסרט היא תגלם את ניקי.

 תדמית ציבורית 
זגלר זכתה להכרה ציבורית רחבה בעקבות תפקידה הראשי בעיבוד הקולנועי של סטיבן ספילברג ל"סיפור הפרברים", תפקיד שהביא לה זכייה בפרס גלובוס הזהב. עם זאת, לצד ההצלחה המקצועית, הקריירה של זגלר לוותה גם במחלוקות ציבוריות והתמודדויות תקשורתיות אשר עיצבו את תדמיתה הציבורית כשנויה במחלוקת. לאורך השנים, זגלר ספגה ביקורת במגוון הקשרים – החל מאירועים הקשורים לתעשיית הקולנוע וכלה בהתבטאויות פוליטיות. באחת התקריות המתוקשרות ביותר, נחשף כי לא הוזמנה לטקס פרסי אוסקר ה-94 על אף השתתפותה בסרט מועמד. חשיפת היעדרה עוררה דיון ציבורי נרחב בנוגע לייצוג שחקנים צעירים ממוצא אתני מגוון. בעקבות הביקורת הציבורית, נקבע לה מקום כמגישה בטקס לאחר התאמות בלוח הזמנים שלה.

בהמשך הקריירה שלה, זגלר השתתפה בפרויקטים נוספים, בהם הסרט "שהאזאם! 2: זעם האלים", שבחירתה להשתתף בו עוררה הערות מצד המבקרים, אשר טענו כי בחרה בו משיקולים כלכליים. בנוסף, היא הביעה מספר עמדות פומביות בנושאי גזענות, סקסיזם, זכויות עובדים, ובפרט דיברה על הצורך להגן על שחקנים מהשימוש בטכנולוגיות של בינה מלאכותית, תוך התייחסות לניסיונה האישי בעת צילומי אפקטים לסרט.

במהלך הפקת הסרט "שלגיה", בו גילמה את הדמות הראשית, הפכה זגלר לנושא לדיון ציבורי נרחב. ליהוקה לתפקיד עורר התנגדות מצד חלק מהקהל בשל מוצאה הקולומביאני, והיא מצדה הביעה גאווה על ייצוג לטיני לדמות הקלאסית. בנוסף, התבטאותה בנוגע לגרסה המקורית של הסרט, אותה תיארה כ"מיושנת" ו"ממוקדת יתר על המידה בסיפור אהבה", עוררה ביקורת נוספת מצד מעריצים שמרנים. זגלר ציינה כי בגרסה החדשה של הסרט, שלגיה אינה שואפת ל"אהבת אמת" אלא להגשמה עצמית ולהנהגה, מה שנתפס כפרשנות מודרנית לתפקיד הנשי, אך גם עורר מחלוקת.

לקראת צאת הסרט, פרסמה זגלר פוסט ברשת החברתית X בו הוסיפה לאחר פרסום הטריילר את המשפט "ותמיד זכרו, תשוחרר פלסטין". הפוסט עורר תגובות רבות, הן מצד תומכים והן מצד מבקרים, והוביל לפניית דיסני אל מנהליה ולשיחה עם המפיק מארק פלאט. החברה דרשה ממנה לעבוד עם יועץ מדיה שיאשר את פרסומיה, בקשה שזגלר נענתה לה. בעקבות הפרסום, דיסני נאלצה לספק אבטחה נוספת לשחקנית הישראלית גל גדות, המגלמת את המלכה המרשעת, לאחר איומים שהופנו כלפיה. זגלר לא הסירה את הפוסט והתייחסה לנושא בריאיון מאוחר יותר, בו ציינה כי היא רואה חשיבות בשימוש בפלטפורמה שלה לצרכים הומניטריים. הפרסומים והעימותים הציבוריים סביב זגלר גרמו לאולפני דיסני לשקול את המשך שיתופה בפרויקט "שלגיה" ואף הועלו טענות לפיהן שקלו להחליפה במהלך הצילומים. עם זאת, זגלר השלימה את תפקידה, וקיבלה ביקורות חיוביות על הופעתה, גם כאשר הסרט עצמו זכה לביקורות מעורבות וכישלון בקופות.

בחודש נובמבר 2024, לאחר בחירתו מחדש של דונלד טראמפ לנשיאות ארצות הברית, פרסמה זגלר פוסט תגובה בו הביעה רגשות תסכול וכעס, שכלל ביטויים חריפים נגד טראמפ ותומכיו, בין היתר: ”הלוואי שתומכי טראמפ, מצביעיו וטראמפ עצמו לעולם לא ידעו שלווה”, "יש מחלה עמוקה מאוד במדינה הזו" ו"עוד ארבע שנים של שנאה מובילות אותנו לעולם שבו איני רוצה לחיות". לאחר ביקורת ציבורית, פרסמה התנצלות בה הביעה חרטה על תוכן הפוסט, והדגישה את מחויבותה לשיח חיובי ומכיל יותר.

למרות הביקורת הציבורית והתדמית הבעייתית שנוצרה לה בעיני חלק מהציבור והתקשורת, זגלר זכתה גם לתמיכה נרחבת מקולגות, עיתונאים וקהל מעריצים. מעל 50 עיתונאים חתמו על מכתב גינוי נגד כתבה שפורסמה ב-Variety שחשפה את המחלוקות מאחורי הקלעים, תוך טענה שמדובר בניסיון להטיל על זגלר את האחריות לכישלון הסרט בשל דעותיה האישיות ולהפוך אותה ל"שעיר לעזאזל".

 חיים אישיים 
החל מתחילת שנת 2021, זגלר נמצאת במערכת יחסים עם השחקן ג'וש אנדרס ריברה, ששיחק עמה תחילה בסרט "סיפור הפרברים", ומאוחר יותר השניים גם כיכבו יחדיו בסרט "משחקי הרעב: בלדה לנחשים וציפורי שיר".

 פילמוגרפיה 

 סרטים 
שנהסרטתפקידהערות2021סיפור הפרבריםמריה ואסקז2023שהאזאם! 2: זעם האליםאנתיאהמשחקי הרעב: בלדה לנחשים וציפורי שירלוסי גריי ביירד2024באג 2000 (אנ')לורהתחת כישוףהנסיכה אליאןדיבוב2025שלגיהשלגיהShe Gets It From Meניקי

 תיאטרון 
שנההצגהתפקידמיקוםהפניות2024–2025רומיאו ויוליהיוליהתיאטרון Circle in the Square, תיאטראות ברודוויי2025אוויטהאווה פרוןתיאטרון London Palladium, ווסט אנד

 דיסקוגרפיה 
 סינגלים 
 2021: "Let Me Try"
 2024: "Man Of The House"

 השתתפות באלבומים 
שירשנהמבצעים נוספיםאלבום"Balcony Scene (Tonight)"2021אנסל אלגורטWest Side Story (Original Motion Picture Soundtrack)"One Hand, One Heart""Tonight Quintet"מייק פייסט, דייוויד אלוורז, אריאנה דבוז, אנסל אלגורט"I Feel Pretty"אילדה מייסון, אנה איזבל, אנדריאה בארנס, טנאירי סאדה ואסקז, יסמין אלרס, ג'מילה ולסקז, אנליס צ'פרו"A Boy Like That/I Have a Love"אריאנה דבוז"The Hanging Tree"2023The Hunger Games: The Ballad Of Songbirds & Snakes (Music From & Inspired By)"Nothing You Can Take From Me"להקת הקאבי"The Ballad Of Lucy Gray Baird""The Old Therebefore""Lucy Gray (part 1)""Pure As A Driven Snow"להקת הקאבי"Lucy Gray (part 2)"

 מועמדויות ופרסים 
שנהפרסקטגוריהפרויקטתוצאההפניות2021פרסי מועצת ביקורת הקולנוע האמריקניתהשחקנית הטובה ביותרסיפור הפרבריםאיגוד מבקרי הקולנוע של וושינגטון די. סי.הופעת הנוער הטובה ביותראיגוד מבקרי הקולנוע של שיקגוהשחקן המבטיח ביותרחוג מבקרי הקולנוע של פלורידהפרס השחקן הפורץ ע"ש פאולין קאאלמקום שני2022איגוד עיתונאיות הקולנועההופעה הפורצת הטובה ביותרפרסי גלובוס הזהבהשחקנית הטובה ביותר - קומדיה או מוזיקליאיגוד מבקרי הקולנוע של ג'ורג'יההשחקנית הטובה ביותרפריצת השנהפרסי איגוד מבקרי הקולנוע האמריקאיהשחקן/ שחקנית הצעיר הטוב ביותרפרסי דוריאןהכוכב העולה של השנה2024פרס בחירת הקהלכוכבת הקולנוע של השנהמשחקי הרעב: בלדה לנחשים וציפורי שירכוכב סרט האקשן של השנה2025פרס סאטורןהשחקן/ית הצעיר/ה הטוב/ה ביותר בסרט

 ב-14 בדצמבר 2021, AP News כינתה את זגלר כ"אחד מהבדרנים פורצי הדרך של 2021".
 זגלר נכללה ברשימת פורבס 30Under30 לשנת 2022 של מגזין "Forbes" האמריקני.
 זגלר הייתה חלק מקטע "לזכרם" בטקס פרסי גראמי ה-64 לכבוד מלחין הקולנוע שהלך לעולמו סטיבן סונדהיים, לצד בן פלאט, סינתיה אריבו ולסלי אודום ג'וניור.

 קישורים חיצוניים 




 הערות שוליים 

קטגוריה:אמריקאים ילידי ניו ג'רזי
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:יוטיובריות אמריקאיות
קטגוריה:זמרות אמריקאיות
קטגוריה:אמריקאיות ממוצא פולני
קטגוריה:אמריקאים ממוצא קולומביאני
קטגוריה:זוכי פרס גלובוס הזהב: קולנוע: שחקנית ראשית בקומדיה או בסרט מוזיקלי
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאיות שנולדו ב-2001
קטגוריה:אמריקאים שנולדו ב-2001